भाजपा की गाड़ी से 20 पेटी शराब जब्त
एफआईआर दर्ज करने पर अड़े विपक्षी
वाहन में पूर्व मंत्री के भी मौजूद होने का आरोप
शराब भरी वाहन जब्त कर भेज दी गई है थाने, जांच चल रही
थाने में तीसरे मोर्चे ने दिया धरना
भास्कर संवाददाता | अंबिकापुर/प्रेमनगर
प्रेमनगर नगर पंचायत चुनाव के दौरान गुरुवार दोपहर भाजपा के एक प्रचार वाहन से भारी मात्रा में अवैध शराब व पार्टी के बैनर जब्त किए गए जिस स्कार्पियो गाड़ी में शराब पकड़ी गई वह पूर्व राज्य मंत्री रेणुका सिंह की है। तीसरे मोर्चे की महिला कार्यकर्ताओं ने उक्त वाहन में शराब के कार्टून देखे और उसे रोक दिया। मामले को लेकर खूब हंगामा हुआ। कांग्रेस के नेता भी पहंुचे। तीसरा माेर्चा एवं कांग्रेस नेताओं ने आरोप लगाया कि पूर्व मंत्री रेणुका सिंह सहित भाजपा नेता शराब से भरे उक्त वाहन में सवार थे। वे अपराध दर्ज करने की मांग पर अड़े रहे। शराब से भरी वाहन जब्त कर थाने भेज दिया गया। पुलिस ने अभी इस मामले में पूर्व राज्य मंत्री या किसी भाजपा नेता के खिलाफ एफआईआर नहीं की है। दूसरे दल के नेताओं की शिकायत पर मामले की जांच चल रही है। इसके बाद ही मामला दर्ज होगा।घटना दोपहर करीब तीन बजे की बताई गई है। बताया गया कि स्कार्पियो क्रमांक सीजी 04 एचसी-9828 में भाजपा नेता वार्ड पंद्रह बरइहाडांड में प्रचार के लिए पहंुचे। शेष पेज | 15
मेरे खिलाफ साजिश रची गई है
इतने इलेक्शन देख चुकी हूं और चुनाव प्रचार के तरीके मालूम हैं। मैंने अपने वाहन में शराब नहीं रखी। जिस वक्त घटना हुई मैं पंडोपारा मोहल्ले में लोगों की समस्याओं पर चर्चा करने गई थी। हो-हल्ला मचने पर जब मौके पर पहंुची तो वहां की महिलाओं ने मुझे घेर लिया। पूरा षडयंत्र विपक्षी दलों ने रचा है। जनता मुझे हाथों-हाथ ले रही है इसलिए मुझे टारगेट बनाया जा रहा है।’’ रेणुका सिंह, पूर्व राज्य मंत्री
प्रेमनगर थाने के बाहर कार्रवाई की मांग पर बैठे तीसरा माेर्चा के कार्यकर्ता।
स्कार्पियो में भरी रखी थी 20 कार्टून शराब
भाजपा के जिस प्रचार वाहन को पुलिस ने जब्त किया है उसमें 20 कार्टून अंग्रेजी शराब एवं पार्टी के बैनर मिले हैं। कांग्रेस का आरोप है कि उक्त शराब वार्ड नंबर पंद्रह में बांटने के लिए लाई गई थी।
पुलिस कर रही है इस मामले की जांच
वार्ड पंद्रह से स्कार्पियो में अंग्रेजी शराब जब्त हुई है। पुलिस ने वाहन को पकड़ा। मामले को लेकर स्थानीय नेताओं द्वारा आरोप लगाए जा रहे हैं। पुलिस इनकी जांच कर रही है। ’’ प्रखर पांडेय, एसपी सूरजपुर
अज्ञात चालक सहित अन्य के खिलाफ दर्ज हुआ मामला
बताया गया कि थाने में दूसरे दल के नेताआंे के पहंुचने के बाद जब मामला गरमा गया तो पुलिस को उन्हें शांत कराने पूर्व मंत्री सहित अन्य के खिलाफ अपराध दर्ज होने की बात कही। प्रेमनगर पुलिस ने इस मामले में सिर्फ स्कार्पियाे ड्राइवर सहित अज्ञात लोगांे के खिलाफ आबकारी एक्ट के तहत मामला कायम किया है।
इसी स्कार्पियो व बड़ी मात्रा में जब्त की गई अंग्रेजी शराब। जिसमें रेणुका सिंह के होने का आरोप कांग्रेसी लगा रहे है।
कांग्रेस व तीसरे मोर्चे ने उठाए सवाल
कांग्रेस व तीसरा मोर्चा ने आरोप लगाया कि पुलिस ने इतना बड़ा मामला होने के बावजूद पूर्व मंत्री को दूसरे वाहन में जाने दिया। उनका आरोप है कि पुलिस के वाहन में पूर्व मंत्री थाने की ओर जा रही थी, इसी दौरान रास्ते मंे दूसरा वाहन पहंुचा जिसमें बैठकर रेणुका सिंह चली गईं। इसी बात को लेकर पुलिस पर मामले को लेकर हीलाहवाली करने का आरोप लगा।
bho_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva